คือหนูลืมทานยาคุมเม็ดสุดท้ายแบบ 21 เม็ดค่ะเม็ดสุดท้ายต้องกินคืนวันจันทร์ หลังจากนั้น วันอังคารมีสิ่งคล้ายๆเลือดตกค้างออกมา (ใส่ผ้าอนามัยรองรับแต่ออกมาไม่เยอะ) เวลาเข้าห้องน้ำจะเห็นเหมือนคราบเลือดตกค้างออกมากับปัสสาวะด้วยค่ะ เเละวันพุธจนถึงวันเสาร์ (วันนี้) มีตกขาวสีน้ำตาลมาเรื่อยๆเลยค่ะ จะเป็นอะไรไหมคะ ทำไมถึงเป็นแบบบนี้ หรือเป็นผลข้างเคียงจากการลืมทานยาคุม หรือตั้งครรภ์คะ เพราะกำหนดปจด มาวันพฤ นี่วันเสาร์เเล้วยังไม่มาเลยค่ะ
สวัสดีค่ะ หากทานยาคุมกำเนิดชนิด 21 เม็ดอยู่ และทานไปแล้ว 20 เม็ด แต่เม็ดที่ 21 ซึ่งต้องทานในวันจันทร์นั้น ไม่ได้ทานเข้าไป แล้วในวันอังคารได้มีคราบเลือดออกมา ต่อมาวันพุธ ได้มีตกขาวสีน้ำตาลออกมาจนถึงวันเสาร์ เลือดและตกขาวสีน้ำตาลดังกล่าว ถือว่าเป็นประจำเดือนได้ค่ะ เพียงแต่มีปริมาณที่น้อย ซึ่งก็น่าจะเป็นผลจากฮอร์โมนจากยาคุม ที่ไปทำให้เยื่อบุโพรงมดลูกบางลง ประจำเดือนจึงออกมาน้อยงลงค่ะ โดยเฉพาะหากเป็นยาคุมชนิดที่มีฮอร์โมนต่ำ แต่ก็ไม่ได้ถือว่าอันตรายอะไรค่ะดังนั้น จากลักษณะของเลือดที่ออก เกิดขึ้นในช่วงที่เว้นระยะการทานยาคุม 7 วัน จึงไม่ได้ถือว่าผิดปกติอะไรค่ะและเนื่องจากทานยาคุมเม็ดที่ 20 ไปเมื่อวันอาทิตย์ ดังนั้น เมื่อนับการเว้นระยะไป 7 วัน ก็เท่ากับต้องเริ่มทานยาคุมแผงใหม่ในวันจันทร์หน้าค่ะ ไม่ใช่วันอังคาร เพราะหากเริ่มวันอังคาร เท่ากับเว้นการทานยาคุมไป 8 วัน ะจส่งผลต่อประสิทธิภาพของยาคุมได้ค่ะ